
แผนพัฒนาสามปีเป็นเครื่องมือสำคัญที่จะนำ  วิสัยทัศน์ในการพัฒนา  พันธกิจในการพัฒนา  จุดมุ่งหมายในการพัฒนา  ยุทธศาสตร์การพัฒนา และแนวทางการพัฒนาของท้องถิ่นไปสู่การปฏิบัติ  เพื่อให้ท้องถิ่นสามารถบรรลุต่อวัตถุประสงค์และเป้าหมายตามที่ได้กำหนดไว้    

๑.๑  ลักษณะของแผนพัฒนาสามปี
  

ตามระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. ๒๕๔๘  ได้ให้ความหมาย “แผนพัฒนาสามปี” ไว้ว่า  แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะ เวลาสามปี  โดยมีการทบทวนเพื่อปรับปรุงเป็นประจำทุกปี  


จากความหมายดังกล่าวที่ได้กล่าวไว้ข้างต้น  “แผนพัฒนาสามปี”  สามารถสรุปได้ดังนี้  
  

๑) เป็นเอกสารที่แสดงความสอดคล้องกับแผนยุทธศาสตร์การพัฒนา  
 

๒) เป็นเอกสารที่แสดงแนวทางการพัฒนา และวัตถุประสงค์ของแนวทางการพัฒนาที่ชัดเจน และมีลักษณะเฉพาะเจาะจงที่จะดำเนินการ  


๓) เป็นเอกสารที่แสดงโครงการ/กิจกรรม การพัฒนาที่จะดำเนินการในห้วงระยะเวลาสามปี  


๔) เป็นเอกสารที่จะแสดงความเชื่อมโยง ระหว่างงบประมาณรายจ่ายประจำปี  
๑.๒  วัตถุประสงค์ของการจัดทำแผนพัฒนาสามปี       

  

การจัดทำแผนพัฒนาสามปี  มีวัตถุประสงค์ดังนี้  


๑) เพื่อแสดงความสัมพันธ์เชื่อมโยงสอดคล้องกัน ระหว่างยุทธศาสตร์การพัฒนา และการจัดทำงบประมาณรายจ่ายประจำปี  


๒) เพื่อแสดงแนวทางการพัฒนาในช่วงสามปี  ที่มีความสอดคล้องและสามารถสนองตอบยุทธศาสตร์การพัฒนาได้อย่างมีประสิทธิภาพ  
๓) เป็นการจัดเตรียมโครงการพัฒนาต่าง ๆ ให้อยู่ในลักษณะที่พร้อมจะบรรจุในเอกสาร งบประมาณรายจ่ายประจำปี  และนำไปปฏิบัติได้ทันทีเมื่อได้รับงบประมาณ  
๑.๓  ประโยชน์ของการจัดทำแผนพัฒนาสามปี  
 

แผนพัฒนาสามปี  เป็นเครื่องมือช่วยให้องค์กรปกครองส่วนท้องถิ่น  ได้พิจารณาเห็นถึงปัญหาความต้องการของประชาชน  โดยการรวบรวมข้อมูลอย่างเป็นระบบ  เพื่อนำมาตัดสินใจในการใช้ทรัพยากรให้เกิดประโยชน์สูงสุดแก่ประชาชนในท้องถิ่น 
*****************************









